Gobernador di Kòrsou

Gobernador di Kòrsou ta e representante di e hefe di estado di Reino Hulandes na Kòrsou, segun stipulashon den Konstitushon di Kòrsou (Staatsregeling van Curaçao).Staatsregeling van Curaçao (2010) E posishon aki a wòrdu instituí dia 10 di òktober 2010 ora ku Kòrsou a atkirí su status komo pais outónomo den Reino Hulandes. 

E monarka hulandes ta nombra e gobernador pa un término di seis aña, ku por wòrdu prolongá te maksimalmente diesdos aña.

 Fakultat i responsabilidat 
E gobernador tin dos ròl prinsipal:
 Representante di e interesnan general di Reino Hulandes, i
 Kabes di gobièrnu di Kòrsou.

E Gobernador ta representa e gobièrnu di Reino. Komo organo di Reino e ta kuida interes general di Reino, e ta enkarga ku implementashon di leinan ku ta conta pa henter Reino (Leinan di Reino, rijkswet), dekretonan real atministrativo i tratadonan internashonal y e ta ehersé vigilansia riba kumplimentu di esakinan. Siudadanonan ta haña nan ta trata den e kuadro aki prinsipalmente ku e implementashon di e Lei di Pasport dor di e gobernador (otorgamento di dokumentonan di viahe i visa) i e implementashon di e Lei di Reino riba nashonalidat hulandes (naturalisashon i opshon).

Komo representante di e monarka, e gobernador ta simbolisá kontinuidat den Reino i ta garantisá ku e relashon entre Kòrsou i Hulanda ta basá riba respeto mutuo i outonomia.
Komo kabes di e gobièrnu lokal, e gobernador ta inviolabel polítikamente; esaki ta nifiká ku e mes no por wòrdu tené polítikamente responsabel.Pa malkondukta ofisial sinembargo e mester wòrdu husgá dor di Korte Supremo na Hulanda. Pa otro delitonan por ordená persekushon pa medio di dekreto real òf pa medio di Tweede Kamer dilanti di e korte kompetente na Den Haag.

E poder ehekutivo ta ehersé na nòmber di e gobernador, pero e ministernan ta polítikamente responsabel na Parlamento di Kòrsou. E gobernador mes no ta forma parti di e gabinete i no tin ningun responsabilidat polítiko direkto.

Durante formashon di gabinete, e gobernador ta hunga un ròl esensial den e nombramento di un formadó (ofisialmente enkargá pa forma un gabinete). E proseso aki por kousa tenshon polítiko, manera a susedé na 2012, ora ku gobernador Frits Goedgedrag, kontra deseo di e ministernan saliente pero riba petishon di mayoria di parlamento, a nombra un formadó pa forma un gabinete interino.

 Nombramentu i asistensia institushonal 
E gobernador ta wòrdu nombrá pa medio di dekreto real, firmá pa e monarka di Reino Hulandes, riba rekomendashon di Minister pa Relashonnan di Reino. E gobernador ta wòrdu asistí den su kargo dor di su sekretariado, e Gabinete di Gobernador, i ta wòrdu asesorá pa Konseho Konsultativo di Kòrsou, ku ta konsistí di minimo sinku miembro nombrá pa gobernador.

 Lista di gobernador 
N.º  Imagen  Periodo  Gobernador Nombramentu desde 1  2010 - 2012 Frits Goedgedrag 1 di òktober 2010 2 center|95x95px 2012 - 2013 Adèle van der Pluijm-Vrede interino 3 95x95px|center 2013 - 2025 Lucille George-Wout 4 di novèmber 2013; <br/ > renombrá na 2019 4  2025 - presente Mauritsz de Kort 4 di novèmber 2025Benoeming Gouverneur van Curaçao, rijksoverheid.nl (30 di yüni 2025)

 Lista di gobernador interino 
Un òf mas gobernador interino por wòrdu nombrá pa medio di dekreto real pa remplasá e gobernador den kaso di malesa, ousensia, òf despues di retiro òf fayesementu. Nombramentunan ta:
 10 di òktober 2010 – Adèle van der Pluijm-Vrede
 Yüni 2013 – Nolda Römer-Kenepa
 Yüni 2019 – Michèle Russel-Capriles
 1 di desèmber 2025 - Ruthsella JansenRick Hart, Ruthsella Jansen beëdigd als nieuwe waarnemend gouverneur van Curaçao, nu.cw (27 di novèèmber 2025)

 Mira tambe 
 Gobernador
 Gobernador di Antias Hulandes (1634-1954)
 Gobernador di Antias Hulandes (1954-2010)
 Gobernador di Aruba
 Gobernador di Sint Maarten

 Link eksterno 
 Wèpsait ofisial di Gobernador di Kòrsou

Kategoria:Kòrsou
Kategoria:Organonan Gubernamental